Správa zo zahraničnej pracovnej cesty 

1. Účastník zahraničnej pracovnej cesty:	
Meno, priezvisko, titul: Romana Kanovská, PhDr.
Pozícia: štatutárny zástupca - riaditeľka
Organizácia: Národný ústav certifikovaných meraní vzdelávania, Žehrianska 9, Bratislava 
Znalosť jazykov:  anglický, francúzsky

2. Zahraničná pracovná cesta (ZPC):
Štát, mesto: Estónsko, Tallinn
Vykonaná v dňoch: 03. - 06. 10. 2017
Názov prijímajúcej organizácie: EÚ 2017, Estónsko 
Účel cesty:  6th Peer Learning Activity of the Working Group Data Skills and Competences
Spôsob financovania: Európska Komisia 

3. Rámcový program pobytu:
03. 10.2017 - cesta Bratislava – Tallinn (Estónsko)
04. – 05.10.2017 – zasadnutie pracovnej skupiny pre digitálne zručnosti a kompetencie
06.10.2017 - cesta Tallinn (Estónsko) - Bratislava

4. Stručný priebeh rokovaní:
Pracovné stretnutie zástupcov členských krajín EÚ v Peer Learning Activity (PLA) pracovnej skupiny pre digitálne zručnosti a kompetencie sa uskutočnilo v rámci programu Estónskeho predsedníctva EÚ. Hlavnou témou bol e-assessment a jeho využívanie na hodnotenie kvality a výsledkov žiakov v členských krajinách EÚ. Hlavné výzvy, na ktoré stretnutie reagovalo, sa týkali rôznych diagnostických elektronických hodnotiacich nástrojov v EÚ, a tiež otázok, ako môžu tieto nástroje pomôcť pri efektívnejšom hodnotení vyučovania a učenia. Cieľom stretnutia bolo odovzdať si skúsenosti v otázkach, aký vplyv má digitalizácia na procesy hodnotenia na školách, ako ministri reagujú na určitú mieru neistoty alebo rizík s tým spojenými, kedy a kto využíva e-hodnotenie vo formálnom vzdelávaní, aké sú pohľady zvnútra systému – poskytovateľov, učiteľov, rodičov, politikov? Aký druh nových kompetencií a zručností bol a je potrebný na hodnotenie v jednotlivých krajinách digitálnymi technológiami?
V priebehu 1. rokovacieho dňa vystúpili so skúsenosťami v e-assessmente reprezentanti Dánska, Rakúska, Nórska, Fínska, ktorí informovali o využití počítačov v maturitách a na národnej úrovni. Rokovania pokračovali skupinovou diskusiou zástupcov krajín k téme národného e-assessmentu, odovzdávaním si best practicies. V popoludňajšom bloku vystúpili odborníci z Estónskeho ministerstva školstva, Tallinnskej univerzity a výskumného centra k využitiu a vývoju e-assessmentu vo vzdelávaní v Estónsku. Popoludňajší blok uzatvorila skupinová diskusia o prioritách, výzvach a ešte otvorených otázkach súvisiacich s e-hodnotením na školách. 
Na druhý deň som sa zúčastnila exkurzie a pozorovania vyučovania na Gustav Adolfi Gymnázium – štátnej spojenej škole, kde sme videli priame využívanie počítačov ako nástrojov na vyučovanie a rozvíjanie myslenia, hodiny programovania pre deti všetkých vekových kategórií, kde si rozvíjajú logické a strategické myslenie ako aj hodín umenia a rozvíjania kreatívnych zručností. 
Pokračovali sme návštevou e-Showroomu, kde Estónsko prezentovalo úspechy svojej krajiny v implementácii digitalizácie do všetkých oblastí praktického života občanov. 
V téme národného e-assessmentu sme následne pokračovali po predstavení Fínskeho systému hodnotenia maturít cez počítače. Nasledovalo vystúpenie odborníkov z Univerzity v Tartu k implementácii e-hodnotenia do vyučovania prírodných vied a matematiky v Estónsku. Rokovanie sme ukončili diskusiou členských krajín. 

5. Osobitne vyhotovený očakávaný prínos ZPC:
Téma, ktorá sa priamo dotýka činnosti a smerovania NÚCEMu, elektronické hodnotenie, mi umožnila získať prehľad o aktivitách, cieľoch a zámeroch krajín EÚ v tejto oblasti. V rámci pracovných skupín som prezentovala skúsenosti zo Slovenska, výhody, efektivitu ale aj riziká využívania počítačov v elektronickej maturite a Testovaní 9 na národnej úrovni. Dôležité sú priame kontakty so zástupcami členských krajín EÚ ako aj výmena dobrej praxe a skúseností.

6. Spôsob zverejnenia výsledkov ZPC, prenos získaných informácií
Sprostredkovanie informácií zamestnancom SRŠ MŠVVaŠ SR.

Svojím podpisom súhlasím so zverejnením správy na internete.

Správu vypracoval: PhDr. Romana Kanovská

Správu schválil: Ing. Marian Galan, generálny riaditeľ Sekcie regionálneho školstva, MŠVVaŠ SR